ზარნა

ზარნა () — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 762 კაცი. სოფელში არსებობს ძველი ქრისტიანული ტაძარი — ზარნის ეკლესია.

გეოგრაფია
სოფელი მდებარეობს კავკასიონის ძირში, კახიდან 18 კმ-ის მოშორებით, ზაქათალის ძველ გზაზე და სამი მხრიდან გარშემორტყმულია მთებით. 

 ისტორია 
XII საუკუნეში იხსენიება ციხე-სიმაგრე ძერნა, რომელიც დავით აღმაშენებელმა აიღო. ზარნის (ზარის) ეკლესია იხსენიება 1310 წლით დათარიღებულ წყაროში. 1607 წელს ოსმალეთის სულთანმა აჰმედ I-მა სოფელი ზარნა დაუმტკიცა ელისუს სულთანს ალი-სულთან ბეგს.

XVIII საუკუნის 20-იან წლებში სოფელში დაღესტნიდან და შაქიდან წამოსული წახები დასახლდნენ, რომლებიც აქ ბრინჯის მოყვანი იყვნენ დაკავებული. ზოგიერთი ცნობით, სოფლის სახელწოდება მოდის არაბული სიტყვა zər-იდან, რაც ნიშნავს დარგვას, ხოლო -nə დამატებით აღნიშნავს „დარგვის ადგილს“.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

 მოსახლეობა 
1869 წელს აღწერილი და 1872 გამოქვეყნებული ტფილისის გუბერნიისა და ზაქათალის ოკრუგის მოსახლეობის აღწერაში აღნიშნულია, რომ იმ დროისთვის ილისუს რაიონის შემადგენლობაში შემავალი სოფელ ზარნაში ცხოვრობდა 94 ოჯახი, ძირითადად ლეზგებით და წახებით დასახლებული.Военный обзор Тифлисской Губернии и Закатальского округа, составлен подполковником Генерального штаба В. Н. Филиповым. Воспроизведено в оригинальной авторской орфографии издания 1872 года (издательство "Санктпетербург: Товарищества "Общественная польза""), стр. 168 აღსანიშნავია, რომ ეთნიკურად თურქები და დაღესტნელებიც საერთო სახელით — ლეზგებით იყვენენ ჩაწერილი.
სოფლის მოსახლეობის ძირითადი ნაწილი აზერბაიჯანელები არიან, მცირე ნაწილი კი წახები. 
2009 წლის 13-22 აპრილს ჩატარებული აზერბაიჯანის მოსახლეობის საყოველთაო აღწერის მიხედვით, სოფელში, ლექეთთან ერთად, 2603 კაცი (1274 მამაკაცი, 1329 ქალი) ცხოვრობდა. 
2012 წლის 1 იანვრის ოფიციალური მონაცემებით, სოფელში 747 კაცი ცხოვრობდა.Qax Rayon İcra Hakimiyyəti: İcra Hakimiyyəti: Bələdiyyələr: Qax rayonu inzibati ərazi dairələri üzrə nümayəndəliklər və bələdiyyələr haqqında məlumat—yoxlanılıb: 25.11.2014

იხილეთ აგრეთვე
ზარნის ეკლესია

სქოლიო

კატეგორია:კახის რაიონის სოფლები